**Pe cerul albastru al planetei Tanis**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe cerul albastru al planetei Tanis

...

Povestea noastră a fost scrisă de mult,

Undeva printre stele, în adâncime de cer

Pe o planetă albastră pe care ne-am născut

Fulgerări de visare ce pluteau în eter!

...

Ne-am trezit deodată legănați de un nor,

Un nor ce plutea liniștit în lumină,

Și cu aripi de vis, te-am văzut, Asinor,

Minune venită dintr-o lume divină!

...

În zâmbetul tău am văzut primăveri,

În ochii tăi erau înflorite livezi de cais,

Și zburam amândoi învăluiți de tăceri

Pe cerul albastru al planetei Tanis!

...

Apoi m-am trezit lângă tine la școală,

În lumea aceasta ciudată, străină

Parcă te știam deși te vedeam prima oară,

Minune venită dintr-o lume divină!

...

De câte ori îmi zâmbeai cu ochii tăi verzi,

Prin mine trecea o fulgerare de vis

Ce-mi amintea de un loc cu înflorite livezi,

Peste care zburam printre flori de cais!

...

Povestea noastră începe-ntre astre,

Pe cerul albastru al planetei Tanis,

Uneori ne-amintim în nopțile-albastre,

Că suntem amândoi fulgerare de vis!